“อุตุ” เตือน “อันดามัน-อ่าวไทย” ระวังคลื่นลมแรง 3-6 ก.ค.นี้
กรมอุตุนิยมวิทยา เตือนบริเวณอันดามัน-อ่าวไทย ระวังคลื่นลมแรงและคลื่นสูง 2-3 เมตร วันที่ 3-6 ก.ค.65 ขอให้ชาวเรือระมัดระวัง และหลีกเลี่ยงการเดินเรือบริเวณที่มีฝนฟ้าคะนอง 
กรมอุตุนิยมวิทยา เตือนบริเวณอันดามัน-อ่าวไทย ระวังคลื่นลมแรงและคลื่นสูง 2-3 เมตร วันที่ 3-6 ก.ค.65 ขอให้ชาวเรือระมัดระวัง และหลีกเลี่ยงการเดินเรือบริเวณที่มีฝนฟ้าคะนอง
3 ก.ค. 2565

กรมอุตุนิยมวิทยา ออกประกาศ คลื่นลมแรงบริเวณทะเลอันดามันตอนบน (มีผลกระทบตั้งแต่วันที่ 3 – 6 ก.ค. 65) ฉบับที่ 1 ลงวันที่ 3 ก.ค.65 ว่ามรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทยมีกำลังค่อนข้างแรง ลักษณะเช่นนี้ทำให้คลื่นลมบริเวณทะเลอันดามันตอนบนมีกำลังค่อนข้างแรง โดยมีคลื่นสูง 2-3 เมตร บริเวณที่มีฝนฟ้าคะนองคลื่นสูงมากกว่า 3 เมตร
ส่วนบริเวณอ่าวไทยตอนบนทะเลมีคลื่นสูงประมาณ 2 เมตร บริเวณที่มีฝนฟ้าคะนองคลื่นสูงมากกว่า 2 เมตร ขอให้ชาวเรือในบริเวณดังกล่าวเดินเรือด้วยความระมัดระวัง และหลีกเลี่ยงการเดินเรือบริเวณที่มีฝนฟ้าคะนอง
รวมถึงเรือเล็กบริเวณทะเลอันดามันตอนบนควรงดออกจากฝั่งจนถึงวันที่ 6 ก.ค. 65 นี้ไว้ด้วย
ทั้งนี้ จึงขอให้ประชาชนติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือที่ 0-2399-4012-13 และ 1182 ได้ตลอด 24 ชั่วโมง